Saak teen Malema, Snyman gaan steeds nie voort | Maroela Media
Saak teen Malema, Snyman gaan steeds nie voort
EFF-leier Julius Malema. (Foto: EFF)
Die saak teen EFF-leier Julius Malema en Adriaan Snyman is vandag weereens uitgestel weens die afsonderingsregulasies wat steeds geld. Die twee was nie by die hof nie.
Die saak teen Malema en Snyman is in Mei óók in die Oos-Londense streekhof uitgestel.
Anelisa Ngcakani, woordvoerder van die Nasionale Vervolgingsgesag in die Oos-Kaap, sê die saak sal nou oorstaan tot 17 September.
Malema en Snyman staan tereg op vyf aanklagte wat verband hou met Malema se beweerde afvuur van 'n vuurwapen by die EFF se vyfjaarfeesviering in Mdantsane in 2018. Die aanklagte behels die onwettige besit van 'n vuurwapen, die onwettige besit van ammunisie, die afvuur van 'n vuurwapen in 'n beboude gebied of openbare plek, versuim om redelike voorsorgmaatreëls te tref om mense en eiendom te beskerm en die roekelose bedreiging van mense en eiendom.
Snyman het die vuurwapen glo vir Malema aangegee voordat dit afgevuur is. Hy is na bewering die eienaar van 'n private sekerheidsmaatskappy wat tydens die voorval dienste aan die EFF gelewer het.
In beeldmateriaal van die voorval lyk dit of Snyman die geweer aan Malema oorhandig.
Die burgerregte-organisasie AfriForum het in Augustus 2018 die klagte teen Malema en Snyman ingedien.
Dwarskersbos: Aanbevelings nou na munisipale raad vir oorweging
Wow….amper twee jaar al! Maar as ek volgende Maandag sonder 'n masker in 'n vangva gegooi word, is ek Dinsdag in die hof, Woensdag gevonnis en Donderdag tronk toe vir 5 jaar. Different strokes for different folks….
En so sal dit aangaan, soos met Zuma, hy kan maak en se wat hy wil, niks sal ooit met hom en sy gevolg gebeur nie. Die regterstoel is bang vir hom en Zuma